# 1/2019. (VI.24) MÜK szabályzat[[1]](#footnote-1)a kamarai tagdíjról szóló 13/2017. (XI. 20.) MÜK szabályzat módosításáról

A Magyar Ügyvédi Kamara küldöttgyűlése

az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 6. pontjában kapott felhatalmazás alapján,

az Üttv. 157. § (2) bekezdés e) pontjában foglalt feladatkörében eljárva,

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat és Országos Alkalmazott Ügyvédi Tagozat véleményének kikérésével

a következő szabályzatot alkotja:

# 1. A kamarai tagdíjról szóló 13/2017. (XI. 20.) MÜK szabályzat módosítása

**1.1.** A kamarai tagdíjról szóló 13/2017. (XI. 20.) MÜK szabályzat 4.2. pontja helyébe a következő rendelkezés lép:

„4.2. A kamarai tagdíj alanya után egy naptári negyedév tekintetében – kamarai formaváltástól, szüneteléstől vagy átjegyzéstől függetlenül – csak egy alkalommal kell kamarai tagdíjat fizetni. Ha a kamarai tagdíj alanya után a naptári negyedéven belül magasabb kamarai tagdíjat kellene fizetni, a már megfizetett, alacsonyabb összegű tagdíjat a magasabb összegű kamarai tagdíjra ki kell egészíteni. A kamarai tagdíj kiegészítését a változás bejegyezéséig be kell fizetni.”

**1.2.** A kamarai tagdíjról szóló 13/2017. (XI. 20.) MÜK szabályzat a következő 5.12/A. ponttal egészül ki:

„5.12/A. Az 5.12. pont a) alpontja szerinti tagdíjkedvezmény a kamarai tagdíj kiegészítésére abban az esetben jár, ha a kiegészítést a naptári év fennmaradó részére a változás bejegyzéséig megfizetik.”

**1.3.** A kamarai tagdíjról szóló 13/2017. (XI. 20.) MÜK szabályzat a következő 6.1/A. ponttal egészül ki:

„6.1/A. Ha a tagdíjfizetési kötelezettség a tárgynegyedévben 6.1. pontban meghatározott időpont után keletkezik, a tagdíjat első alkalommal az eskü-, illetve a fogadalomtétel napjáig kell megfizetni.”

**1.4.** A kamarai tagdíjról szóló 13/2017. (XI. 20.) MÜK szabályzat 8.2. pontja helyébe a következő rendelkezés lép:

„8.2. A területi ügyvédi kamarák a Magyar Ügyvédi Kamarát megillető tagdíjhányadot a naptári negyedévre a naptári negyedév második hónap 15. napján fennálló létszámadatok alapján, a naptári negyedév utolsó napjáig kötelesek kimutatni és megfizetni.”

# 2. Záró rendelkezések

**2.1.** Ez a szabályzat a Magyar Ügyvédi Kamara honlapján történő közzétételét követő negyedév első napján lép hatályba, és a hatálybalépését követő napon hatályát veszti.

Budapest, 2019. június 24.

 *Dr. Bánáti János Dr. Fekete Tamás
 elnök főtitkár*

1. A szabályzatot a Magyar Ügyvédi Kamara Küldöttgyűlése a 2019. június 24-i ülésén fogadta el. [↑](#footnote-ref-1)